**Ime i prezime nastavnice:** Tanja Šajn Bunjevac, prof.

**Naziv škole (škola):** Obrtnička škola u Požegi

**Ime i prezime ravnatelja škole:** Iva Šnajder, dipl. ing.

**PISMENA PRIPREMA ZA IZVEDBU OGLEDNOG SATA**

**Predmetno područje:** jezik

**Nastavna jedinica:** Pridjevi

**Nadnevak održavanja nastavnoga sata:** 23. studenoga 2015.

**Razred i školski sat:** 2. h, 6. sat

**Nastavna jedinica**: Pridjevi

**Tip nastavnoga sata**: obrada novog gradiva

**Cilj nastavnoga sata:** upoznati opisne, posvojne i gradivne pridjeve, deklinaciju i komparaciju pridjeva

**Zadaće nastavnoga sata:**

OBRAZOVNE: - teoretsko usvajanje znanja o pridjevima i vrstama pridjeva,

- sklonidbe opisnih, posvojnih i gradivnih pridjeva

- komparacija pridjeva

- primjena znanja na tekstu o vrstama pridjeva

FUNKCIONALNE: - potaknuti sposobnost zapažanja, zaključivanja i izražavanja

ODGOJNE: - razvijanje interesa za pravilnu uporabu materinjeg jezika

- usvajanje potrebe za učenjem ostalih oblika vrsta riječi

**Ishodi nastavnog sata:**

**Metodički sustav:** analitičko - eksplikativni

**Nastavne metode:** metoda izlaganja, metoda rada na tekstu, metoda povezivanja, metoda zapažanja, razgovora, pisanja, čitanja, monološka metoda, metoda zaključivanja, metoda samocjenjivanja

**Nastavni oblici:** frontalni rad, individualni rad, rad u paru

**Nastavna sredstva i pomagala:**, udžbenik, nastavni listići, bilježnica, ploča, kreda, prozirnica, grafoskop

**Struktura i trajanje pojedinoga dijela nastavnoga sata:**

I. DOŽIVLJAJNO-SPOZNAJNA MOTIVACIJA 2 min

II. NAJAVA NASTAVNE JEDINICE 1 min

III. OBRADA NASTAVNOG GRADIVA 24 min

IV. ZAVRŠETAK (VJEŽBA) 14 min

V. SINTEZA 1 min

VI. ZADATAK ZA SAMOSTALAN RAD KOD KUĆE 1 min

|  |  |  |  |  |
| --- | --- | --- | --- | --- |
| ETAPE  NASTAVNOGA  SATA  I NJIHOVO  TRAJANJE | NASTAVNI SADRŽAJI  (ARTIKULACIJA) | NASTAVNI  OBLICI | AKTIVNOSTI UČENIKA | PLANIRANE  NASTAVNE  ZADAĆE UNUTAR FAZA NASTAVNOGA SATA |
| METODE I  METODIČKI  POSTUPCI |
| I.  DOŽIVLJAJNO-SPOZNAJNA MOTIVACIJA  (2 min.)  II. NAJAVA NASTAVNE JEDINICE  (1 min.)  III. OBRADA NASTAVNOG GRADIVA  (1min.)  (6min.)  (5 min.)  (6 min.)  5 min.  1 min.  V. ZAVRŠETAK  (vježba)  (14 min.)    (4 min.)  VII.  ZADATAK ZA SAMOSTALAN RAD KOD KUĆE  (1 m) | N: Kakve bi osobine trebao imati vaš idealni momak ili djevojka?  Koju ste vrstu riječi upotrijebili kada ste navodili osobine?  Kao što ste sami vidjeli, danas ćemo obrađivati pridjeve. Cilj današnjeg sata je upoznati se vrstama i gramatičkim obilježjima pridjeva. Zapišite naslov u svoje bilježnice.  Prisjetite se, kako ste u osnovnoj školi definirali pridjeve?  Netko od učenika govori definiciju, a nastavnik korigira.  *Pridjevi su promjenjiva vrsta riječi koji nam govore kakvo je što, od čega je što i čije je što.*  Sada ćemo raditi komunikacijsku vježbu: Odgovori pridjevom.  Jedan učenik dobit će kartice s pitanjima, vi ćete nakon postavljenog pitanja odgovarati na način da vaš odgovor na postavljeno pitanje bude pridjev. Učenik koji postavlja pitanja može izabrati kome će postaviti pitanje.  Onaj koji odgovara, treba navesti dva pridjeva.  Za to vrijeme jedan učenik će zapisivati vaše odgovore na ploču.  *(Na karticama ima 6 pitanja, prva tri pitanja postavlja jedan učenik, nakon čega na njegovo mjesto dolazi drugi učenik i ponavlja proces)*  Koje vrste pridjeva uočavate u vašim odgovorima?  Učenici uočavaju opisne, gradivne i posvojene pridjeve.  Vaš je sljedeći zadatak da  svrstate pridjeve iz prethodne vježbe u tablicu.  Rekli ste da su pridjevi promjenjiva vrsta riječi.  Kako se zove promjena imenica po padežima?  Prva promjena pridjeva je promjena po padežima.  Deklinirat ćemo po jedan primjer svake vrste.  Kada deklinirate pridjeve uvijek dodajete imenicu, jer se pridjevi slažu s imenicom u rodu, broju i padežu.  Prvi pridjev koji ćemo deklinirati je opisni.  *zelena (torba)*  N. zelena  G. zelene  D. zelenoj  A. zelenu  V. zelena  L. zelenoj  I. zelenom  Gradivni pridjev  *drveni (stol)*  N. drveni  G. drvenog (a)  D. drvenom (e, u)  A. drveni  V. drveni  L. drvenom (e, u)  I. drvenim  Posvojni pridjev  *hrvatski (jezik)*  N. hrvatski  G. hrvatskog (a)  D. hrvatskom (e, u)  A. hrvatski  V. hrvatski  L. hrvatskom (e, u)  I. hrvatski  Nakon deklinacije pridjeva učenicima na ploču ispisujem tri primjera pridjeva.  *mršav*  *crven*  *jadan*  Kojoj vrsti pripadaju ovi pridjevi? –opisni  Kako se zove druga promjena pridjeva?  -komparacija ili stupnjevanje  Kako će glasiti komparacija ovih pridjeva?   * *mršav-mršaviji-najmršaviji* * *crven – crveniji- najcrveniji* * *jadan – jadniji - najjadniji*   Kako se zovu se zovu stupnjevi u komparaciji?   * *pozitiv* * *komparativ* * *superlativ*   Što je komparacija?  *Komparacija je* *uspoređivanje najmanje dvaju pridjeva na temelju neke zajedničke osobine.*  Zapišite primjere i napravite komparative i superlative sljedećih pridjeva:  lud, grub, brz  Nakon što učenici kompariraju pridjeve, netko će pročitati svoja rješenja.  Ukoliko je bilo pogrešaka, rješenja se korigiraju.  Nakon što smo obradili pridjeve, podijelit ću vam nastavne listiće. Vaš je zadatak iz rečenica ispisati pridjeve te odrediti rod, boj i padež.  Ovo je također zadatak u kojem ćete na kraju samoprocjenjivati i ocjenjivati svoj samostalan rad.  Učenicima napominjem neka se jave podizanjem ruke ako im je potrebna pomoć. *Prolazim razredom i promatram kako se snalaze u rješavanju zadataka.*  Nakon što učenici riješe zadatake slijedi analiza. Učenicima na prozirnici pokazujem rješenja zadataka, a oni pritom boduju točne odgovore.  Prije nego što učenici krenu bodovati odgovore, svoje bilježnice trebaju zamijeniti s učenikom kraj sebe.  Na kraju im na prozirnici prikazujem bodovnu ljestvicu, a učenici se ocjenjuju.  Ukratko usmeno komentiramo rezultate.  Imate li kakvih pitanja vezanih za pridjeve?  Za domaći rad napišite kratki sastav u kojem ćete upotrijebiti najmanje dvadeset pridjeva. Naslov sastava glasi:  *Šetnja suvremenim gradom*  uputa za pisanje: zamislite da hodate i gledate izloge, opišite predmete koje vidite i ljude koje susrećete.  *(ukoliko bi ostalo vremena, učenici rješavaju zadatak na satu)* | metoda  razgovora  monološka metoda  metoda bilježenja na ploču  metoda razgovora  -radu u paru  -metoda razgovora  -metoda upućivanja  -metoda bilježenja na ploču  -ploča  -metoda razgovora  -ploča  -bilježnica  -metoda upućivanja,  pisanja  monološka  metoda  metoda upućivanja  metoda rada s nastavnim listićima  metoda čitanja  metoda rada ne tekstu  prozirnica  vizualna metoda  vizualna metoda (prozirnice)  metoda razgovora  metoda upućivanja  monološka metoda | slušanje  razgovor  Učenici usmeno navode nekoliko poželjnih osobina.  Učenici primjećuju da je riječ o *pridjevima.*  zapisivanje u bilježnicu  zapisivanje u bilježnicu  -zapisivanje u bilježnicu  -slušanje  -govorenje  -bilježenje u bilježnicu  -pisanje u bilježnicu  -samostalan rad | buđenje interesa za temu  podizanje predznanja učenika na razinu koja je potrebna za daljnji rad  prisjećanje definicije pridjeva  -svrstati pridjeve u tablicu  čitanje teksta s ciljem uočavanja pridjeva i određivanja gramatičkih kategorija koje im pripadaju  poticati samostalan rad kod kuće i razvijati kreativnost |

PLAN PLOČE

PRIDJEVI

Deklinacija:

|  |  |  |
| --- | --- | --- |
| OPISNI  zelena (torba) | GRADIVNI  drveni (stol) | POSVOJNI  hrvatski (jezik) |
| N. zelena | N. drveni | N. hrvatski |
| G. zelene | G. drvenog (a) | G. hrvatskog (a) |
| D. zelenoj | D. drvenom (e, u) | D. hrvatskom (e, u) |
| A. zelena | A. drveni | A. hrvatski |
| V. zelena | V. drveni | V. hrvatski |
| L. zelenoj | L. drvenom (e, u) | L. hrvatskom (e, u) |
| I. zelenom | I. drvenim | I. hrvatskim |

Komparacija ili stupnjevanje

POZITIV - KOMPARATIV - SUPERLATIV

mršav - mršaviji - najmršaviji

crven - crveniji - najcrveniji

jadan - jadniji - najjadniji

**Literatura korištena za pripremanje nastavnoga sata:**

1. Dujmović – Markusi, Dragica, *Fon – Fon 2,* Profil, Zagreb, 2009.

2. Težak, Babić, *Gramatika hrvatskoga jezika,* Školska knjiga, Zagreb, 2003.

3. Težak, Stjepko, *Teorija i praksa nastave hrvatskoga jezika,* Školska knjiga, Zagreb, 1996.

**Prilozi:**

**Prilog 1:** Nastavni listić br. 1 – Kartice s pitanjima

**Prilog 2:** Nastavni listić br. 2

**Prilog 3:** Prozirnica: Analiza nastavnih listića

**Prilog 4:** Prozirnica: Bodovna ljestvica

**Prilog 1**: Nastavni listić

Kartice s pitanjima

**1. Koje su boje tvoja majica i oči?**

**2. Čiju pernicu držim u ruci?**

**3. Kakva je kutija?**

**4. Kakva ti je nastava u školi?**

**5. Kakve sve mogu biti ograde?**

**6. Kakvi ti se ljudi sviđaju?**

**Prilog 2**: Nastavni listić

Zadatak: Iz sljedećih rečenica ispišite pridjeve i odredite im rod, broj i padež.

|  |  |  |
| --- | --- | --- |
| **rečenica** | **pridjev** | **rod, broj, padež** |
| S novim snijegom došla je i zima. |  |  |
| Prilazili su Markovu lijenom prijatelju. |  |  |
| O tim plavim noktima svi su pričali. |  |  |
| Pri dnu drvene ograde stajao je čovjek. |  |  |
| Bila je umorna. |  |  |

**Prilog 3**:

Nastavni listić

Zadatak: Iz sljedećih rečenica ispišite pridjeve i odredite im rod, broj i padež.

|  |  |  |
| --- | --- | --- |
| **rečenica** | **pridjev** | **rod, broj, padež** |
| S novim snijegom došla je i zima. | ***novim*** | ***muški rod, jd., I.*** |
| Prilazili su Markovu lijenom prijatelju. | ***Markovu***  ***lijenom*** | ***muški rod, jd., D***  ***muški rod, jd. D*** |
| O tim plavim noktima svi su pričali. | ***plavim*** | ***muški rod., mn. L*** |
| Kod drvene ograde stajao je čovjek. | ***drvene*** | ***ženski rod, jd. G*** |
| Bila je umorna. | ***umorna*** | ***ženski rod, jd. N*** |

**Prilog 4:** Bodovna ljestvica

Ukupno: 24 boda

**12**

**13 dovoljan (2)**

**14**

**15**

**16 dobar (3)**

**17**

**18**

**19 vrlo dobar (4)**

**20**

**21**

**22 odličan (5)**

**23**

**24**